KYK: SA orkeste staan saam vir 'Amazing Grace' | Netwerk24
KYK: SA orkeste staan saam vir 'Amazing Grace'
18 April 2020 17:30
Lede van die Johannesburgse en die KwaZulu-Natalse Filharmoniese Orkes het hulle by orkeste en groepe oor die wêreld heen aangesluit wat virtuele opnames in die inperkingstyd maak.
Hul keuse is "Amazing Grace", een van die inspirerendste gesange. Dit word aan al die gesondheidsorgwerkers en veiligheidsgroepe opgedra, asook die res van die bevolking wat onder Covid-19 en die gepaardgaande ekonomiese krisis gebuk gaan.
Soos alle virtuele opnames tans het die musici ook elkeen hul bydrae afsonderlik tuis opgeneem, wat dan ingestuur word na 'n ateljee waar alles bymekaar gevoeg word om die volle orkesklank te verkry.
Bongani Tembe, uitvoerende hoof van die twee orkeste, sê deel van die musici se verantwoordelikheid is om hul talente as inspirasie en bemoediging in te span, veral in hierdie uitdagende tyd.